TYÖSUUNNITELMA (23.3.2026 Piirustukset, tarkennettu 10.4.2026)

Yleishuomio

- KL 3 luku 9 §: Kirkollisen rakennuksen ”olennaista muuttamista” ja ”käyttötarkoituksen muuttamista” koskeva päätös vaatii kirkkovaltuustossa 2/3 määräenemmistön hyväksymisen. Lisäksi suojellun rakennuksen muuttaminen vaatii Museoviraston hyväksynnän.
- Esisuunnitelmassa (jatkossa suunnitelma X) keskitytään ennen kaikkea kirkkosalin muuttamiseen olennaisesti toisenlaiseksi ja käyttötarkoituksen muuttamiseen.
- Suunnitelma X on osoittautunut ammattimaisessa tarkastelussa puutteelliseksi. Siinä ei ole esitelty vaihtoehtoja. Siinä on myös selviä virheitä, kuten ulkoisen invaluiskan virheellinen mitoitus ja inva-WC:n kohdalla kantavan pilarin poisto. Lisäksi siinä on käsitelty puutteellisesti kirkon ulkopuolisia rakennuksia. Siitä puuttuu täysin mitä keskeisin asia, kysymys maalämpöön siirtymisestä.

A. Kirkkorakennus

Kirkkorakennuksen ulkopuoli

- Invaluiska: (Vrt. Suunnitelma X on kaltevuusnormien vastainen. Ks. Asetus rakennuksen esteettömyydestä)
- Pääsisäänkäynnin invaluiska muutetaan siten, että kaltevuusnormi täyttyy. Tutkittu on myös luiskamahdollisuutta kaupungin puolen portaaseen, joka on matalampi. Siinä kuitenkin portaan ylätasanteella oven aukeaminen tulee esteeksi.
- Invaluiska on mahdollista reunustaa alaosastaan kirkon seinän kaltaisella tiiliverhoilulla. Tiiliverhoiltuna luiskasta perustustöineen tulisi kuitenkin varsin kallis.
- Maisemaan parhaiten sopii luiskan rakentaminen siten, että rakennetaan vain normien mittainen maksimissaan 5 m:n luiska ja sen alapään maanpinta nostetaan jatkoluiskaa vastaavasti sokkelin reunassa.

Kirkkorakennuksen sisäpuoli

Kirkkosali:
- Sali penkkeineen säilytetään kuten 1980-luvun rakennuslupakuvissa on. Penkkejä viime vuosina poistettu vailla Museoviraston hyväksyntää ja vailla kirkkovaltuuston päätöstä. Ks. KL 3 luku  9 § kirkollisen rakennuksen ”olennaista muuttamista” ja ”käyttötarkoituksen muuttamista” koskeva päätös vaatii 2/3 määräenemmistön hyväksymisen.
- Kirkkokahvinkeittotilaa kirkossa ei tarvita, koska se on mahdollista siirtää entiseen kirkkovaltuuston kokoontumissaliin. Ks. seuraava kohta.
- Invaluiska alttarialueelle (44 cm, kolme porrasnousua). Eri vaihtoehtoja tutkittaessa parhaaksi paikaksi osoittautui saarnatuolin puoli.
- Aivan oma vaihtoehtonsa on asentaa invaluiskan sijasta paikalle sähkötoiminen tasonostin, joka on pyörätuolinkäyttäjän itse käytettävissä.

Entinen kirkkovaltuuston kokoontumishuone sakastia vastapäätä:
- Alun perin ”seurakuntasali”, kirkonkokouksen, sitten kirkkovaltuuston kokoontumistila seurakuntatalon valmistumiseen asti. 1980-luvun piirustuksissa sisustettu toimituskappeliksi. Tällä hetkellä eri käytössä, kuin mikä piirustuksissa, osittain toisarvoisessa tilan arvoa ajatellen. 
- Tilaan rakennetaan kirkkokahvipaikka. Toimii lasten pyhäkoulutilana jumalanpalveluksen aikana sekä kerho- ja kokoontumistilana muulloin. 
- Pienkeittiö kaapistoineen ja muuta korkeata kaappitilaa.
- Tilaan toinen kirkkorakennuksen yleisö-WC.
- Esteetön käynti kirkkosalista ratkaistu siten, että lattia nostetaan 44 cm kuorin tasoon. Puulattian rakentaminen on yksinkertainen ja edullinen työ. Se mahdollistaa väliin myös putki- ym. asennukset.
- Tuulikaappiin portaat. Tuulikapin sisäovet nostetaan.

Sakasti:
- Sakastin sisustus suunnitelman X mukainen.
- Jos tilaan halutaan esteetön kulku kirkkosalista, lattia voidaan nostaa 44 cm kuorin tasoon kuten sakastia vastapäätä. Lattian nosto vaihtoehto A, lattiatason jättäminen ennalleen vaihtoehto B.
- A-vaihtoehto: 
- Tuulikaappiin portaat ja sisäovet nostetaan.
- Molemmat vaihtoehdot A ja B: 
- Entinen WC kunnostetaan.

Kellotorni, johon käynti ulkoa ja vanhastaan myös sisältä:
- Tällä hetkellä tila sisustettu morsiamenhuoneeksi, joka käytännössä todettu tarpeettomaksi, koska sitä ei käytetä.
- Tilaan rakennetaan inva-WC, kuten myös suunnitelmassa X esitetään, mutta tila suunnitellaan toisenlaiseksi historiallisten rakenteiden ehdoilla purkamatta pilaria ja säilyttämällä läpikulku kirkosta urkuparvelle.
- Tilassa on massiivinen puupilari, joka on osa tornin sisäistä kantavaa rakennetta. Sitä ei tule purkaa, kuten suunnitelmassa X: syy paitsi rakenteellinen myös, että puu on 1800-luvun historiallinen massiivipuu, jota ei tule purkaa museaalisista syistä. Sen korvaaminen vaatisi esim. modernin metallirakenteen rakentamisen. WC on rakennettava pilarin ehdoilla.
- Inva-WC rakennetaan siten, että pilari säilyy ja samalla myös kulku kirkosta käytävän kautta urkuparvelle.
- Julkisen tilan inva-WC:n kääntöympyrä (1500 mm) mahtuu puupilareiden väliin, kun seinärakenne mitoitetaan sen mukaan.
- Puupilarit on ilmeisesti morsiamenhuoneen teon yhteydessä maalattu, mitä ei olisi saanut historiallisista arvokkuussyistä tehdä.

Toinen torni, johon käynti vanhastaan ulkoa:
- Tornin alaosa jätetään varastoksi, jossa katafalkki (koroke arkkua varten) ja ruumisvaunut. Toisen tornin yleisö-WC:n rakentamiseen ei nähdä tarvetta, kun kirkkokahvitilaan tulee toinen yleisö-WC. Lisäksi jää piharakennuksen WC.

B. Kirkon tiilinen huoltorakennus (14 m x 6 m), jossa yleisö-WC, lämpökeskus ja muuta tilaa

Yläkerta:
- Yläkerran WC:t saneerataan.
- Yläkerran taukotilasta voidaan tehdä tila ensisijaisimmalle tarpeelle, jos alapihan puurakennukseen tai sen laajennukseen sijoitetaan taukotila, WC suihkuineen ja toimistotilaa.

Pohjakerros:
- Pohjakerroksessa varastotila, joka säilytetään varastona tai sen sijasta sisustetaan muuhun käyttöön (taukotila, toimisto). Vaihtoehtoja tutkitaan. 
- Pohjakerroksessa lämpökeskus. 
- Suunnitelmassa X ei ole lainkaan otettu käsittelyyn kysymystä lämmitysmuodosta. 
- Tehdään suunnitelma maalämpöön siirtymisestä. Maalämpöön siirtyminen kaukolämmöstä on pitemmällä aikavälillä taloudellisesti hyvin kannattava ja ekologinen. Teknisesti maalämpökeruuputkiston rakentaminen (yleensä maalämpökaivojen avulla) on hyvin yksinkertainen työ, ja sille on tilaa lämpökeskuksen puoleisessa rannassa. Alustava laskelma on 5 x 300 m:n kaivot. Maalämpöpumppulaitteisto on sijoitettavissa lämpökeskukseen, jossa sijaitsee kaukolämmön lämmönsiirrinkin. Maalämpöön siirtyminen ei edellytä minkäänlaisia muutoksia varsinaisessa kirkon keskuslämmitysverkossa pattereineen. Kirkossa voidaan tehdä vaikka pelkkä maalämpöön siirtyminen hyvinkin kiireellisenä toimenpiteenä ilman että kirkossa tehdään mitään muutoksia.  Vanha putkisto pattereineen toimii maalämmössä aivan samoin kuin kaukolämmössäkin. 

C. Puinen huoltorakennus (15,2 m x 7 m)
- Suunnitelmassa X ei ole lainkaan otettu käsittelyyn tätä rakennusta.
- Vaihtoehto A:
- Varastorakennuksen hautausmaan puoleiseen päähän tehdään laajennusosa samaan tyyliin: rakennetaan huoneisto (työntekijöiden taukotila ja WC suihkuineen sekä toimistotilaa)
- Vaihtoehto B:
- Varastorakennuksen sisälle hautausmaan puoleiseen päähän rakennetaan edellä mainittu huoneisto (työntekijöiden taukotila, WC suihkuineen sekä toimistotilaa)

D. Rinteessä maan alla oleva entinen ruumishuone
- Suunnitelmassa X ei ole lainkaan otettu käsittelyyn tätä rakennusta.
Vaihtoehto1:
- Mietitään varastokäyttö
Vaihtoehto 2:
- Jos on tarpeen laajentaa maanalaista kylmävarastotilaa, tilaa laajentaa rinteeseen maan alle on hyvin paljon.


